CELEX: 32017R0991
Language: el
Date: 2017-06-12 00:00:00
Title: Εκτελεστικός κανονισμός (ΕΕ) 2017/991 της Επιτροπής, της 12ης Ιουνίου 2017, για την τροποποίηση του κανονισμού (ΕΚ) αριθ. 747/2001 του Συμβουλίου όσον αφορά τον όγκο της ενωσιακής δασμολογικής ποσόστωσης για τις νωπές φράουλες καταγωγής Αιγύπτου

13.6.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 149/64
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/991 ΤΗΣ ΕΠΙΤΡΟΠΉΣ
   της 12ης Ιουνίου 2017
   για την τροποποίηση του κανονισμού (ΕΚ) αριθ. 747/2001 του Συμβουλίου όσον αφορά τον όγκο της ενωσιακής δασμολογικής ποσόστωσης για τις νωπές φράουλες καταγωγής Αιγύπτου
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 747/2001 του Συμβουλίου, της 9ης Απριλίου 2001, περί διαχειρίσεως κοινοτικών δασμολογικών ποσοστώσεων και ποσοτήτων αναφοράς για προϊόντα δυνάμενα να υπαχθούν σε προτιμήσεις βάσει των συμφωνιών με ορισμένες μεσογειακές χώρες, και περί καταργήσεως των κανονισμών (ΕΚ) αριθ. 1981/94 και (ΕΚ) αριθ. 934/95 (1), και ιδίως το άρθρο 5 παράγραφος 1 στοιχείο β),
   Εκτιμώντας τα ακόλουθα:
   
               (1)
            
            
               Με την απόφαση (ΕΕ) 2017/768 (2), το Συμβούλιο επέτρεψε την υπογραφή, εξ ονόματος της Ευρωπαϊκής Ένωσης και των κρατών μελών της, και την προσωρινή εφαρμογή πρωτοκόλλου της ευρωμεσογειακής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Αραβικής Δημοκρατίας της Αιγύπτου, αφετέρου, ώστε να ληφθεί υπόψη η προσχώρηση της Δημοκρατίας της Κροατίας στην Ευρωπαϊκή Ένωση (εφεξής «το πρωτόκολλο»).
            
         
               (2)
            
            
               Στο κείμενο του πρωτοκόλλου, το οποίο επισυνάπτεται στην απόφαση (ΕΕ) 2017/768, προβλέπεται αύξηση του όγκου της ενωσιακής δασμολογικής ποσόστωσης που εφαρμόζεται στις νωπές φράουλες καταγωγής Αιγύπτου για τη θέση σε ελεύθερη κυκλοφορία στην Ένωση.
            
         
               (3)
            
            
               Είναι αναγκαίο να τροποποιηθεί ο κανονισμός (ΕΚ) αριθ. 747/2001, ώστε να εφαρμοστεί η αύξηση της δασμολογικής ποσόστωσης που καθορίζεται στο πρωτόκολλο.
            
         
               (4)
            
            
               Η αύξηση της δασμολογικής ποσόστωσης θα πρέπει να εφαρμοστεί από την 1η Ιουλίου 2013, ημερομηνία κατά την οποία το πρωτόκολλο τίθεται σε προσωρινή εφαρμογή σύμφωνα με το άρθρο 8 παράγραφος 3, και εν αναμονή της έναρξης ισχύος του.
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στο παράρτημα IV του κανονισμού (ΕΚ) αριθ. 747/2001, η σειρά για τη δασμολογική ποσόστωση με αύξοντα αριθμό 09.1799 αντικαθίσταται από τα ακόλουθα:
   
      
                  «09.1799
               
               
                  0810 10 00 
               
               
                   
               
               
                  Φράουλες, νωπές
               
               
                  Από 1.10.2010 έως 30.4.2011
               
               
                  10 000 
               
               
                  Απαλλαγή».
               
            
                  Από 1.10.2011 έως 30.4.2012
               
               
                  10 300 
               
            
                  Από 1.10.2012 έως 30.4.2013
               
               
                  10 609 
               
            
                  Από 1.10.2013 έως 30.4.2014
               
               
                  11 021 
               
            
                  Από 1.10.2014 έως 30.4.2015
               
               
                  11 349 
               
            
                  Από 1.10.2015 έως 30.4.2016 και για κάθε επόμενη περίοδο από 1.10. έως 30.4.
               
               
                  11 687 
               
            
   Άρθρο 2
   Ο παρών κανονισμός αρχίζει να ισχύει την επομένη της δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Ιουλίου 2013.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 12 Ιουνίου 2017.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 109 της 19.4.2001, σ. 2.
   
      (2)  ΕΕ L 115 της 4.5.2017, σ. 1.